MOETOIMETAJA SOOVITAB | Neid nõkse järgides saab sinust tõeline kaltsukahai!
Kiirmoebrändide mõjutuules pole harv juhus, kui sinu hoolikalt välja valitud kleiti juhtub kontoripeol kandma ka teine kolleeg. Teise ringi riided muudavad eristumise lihtsaks ja nutikalt osteldes leiab tõelisi aardeid, teab Naistelehe kaltsukafännist moetoimetaja.
Võta aega ja varu kannatust
Nali naljaks, aga kaltsukasse pole mõtet poodlema minna, seljas lõputu nööbireaga triiksärk ja jalas sõlmitavate paeltega saapad. Libista selga mugavad, kergelt vahetatavad riided, sest kui hoog sees, võid proovikabiini jõuda rohkem kui korra. Vastasel juhul on lihtne lasta end vaid soodsatest hindadest ahvatleda, tarides koju lademetes sobimatuid rõivaid. Milline raiskamine!